बिशन सिंह बेदी
2008 में विज्डन क्रिकेटर्स एलमेनेक ने बेदी का नाम उन पांच सर्वश्रेष्ठ खिलाडि़यों में शुमार किया, जिन्हें विज्डन क्रिकेटर ऑफ द इयर के लिए नहीं चुना जा सका था।
विव रिचर्ड्स
1975 में खेले गए पहले एक दिवसीय क्रिकेट विश्व कप में रिचर्ड्स के शानदार प्रदर्शन की बदौलत वेस्टइंडीज़ खिताब जीतने में सफ़ल रहा। आस्ट्रेलिया के खिलाफ़ खेले गए फाइनल में उन्होने निर्णायक मौकों पर एलन टर्नर, इयान चैपल और ग्रेग चैपल को रन आउट कर वेस्टइंडीज़ को विश्व चैम्पियन बनने का गौरव दिलाया। रिचडर्स इस क्षण को अपने क्रिकेट कैरियर का सर्वश्रेष्ठ पल बताते हैं, पहले विश्व कप में उनकी फील्डिंग ने टीम को चैम्पियन बनाया तो 1979 में खेले गए फ़ाइनल में उनकी बल्लेबाज़ी ने जीत की इबारत लिखी, इंग्लैंड के खिलाफ़ लॉर्ड्स में खेले गए फाइनल में उन्होने शानदार शतक जड़ा. रिचर्ड्स का मानना था कि अलग अलग द्वीपों का प्रतिनिधित्व करने के बावजूद खिलाड़ियों ने आपसी एकता का अद्भुत प्रदर्शन किया।. 2005 तक वन डे क्रिकेट इतिहास के वो एक मात्र ऐसे खिलाड़ी थे, जिसने एक ही मैच में शतक जड़ने के साथ ही मैच में पांच खिलाड़ियों को भी आउट किया, ये कारनामा उन्होने 1986-87 में न्यूज़ीलैंड के खिलाफ़ ड्यूनेडिन वन डे में अंजाम दिया। 1984 में ओल्ड ट्रैफर्ड में खेले गए वन डे में उन्होने उन वक्त की सर्वोच्च और चमत्कारिक पारी खेली, टीम को दयनीय स्थिति से उबारते हुए उन्होने माइकल होल्डिंग के साथ 189 रनों की यादगार पारी खेली.